wannaphong/clean_thaiwikipedia huggingface dataset:
# บัญชีรายชื่อดาวฤกษ์บาบิโลน
ดาราศาสตร์บาบิโลนได้รวบรวมการสังเกตในช่วงแรกและได้แบ่งดาวฤกษ์ออกเป็นชุด ๆ ในบัญชีรายชื่อดาวฤกษ์บาบิโลน ในช่วงระหว่างและหลังการปกครองของคัสไซต์เหนืออาณาจักรบาบิโลเนีย บัญชีรายชื่อดาวฤกษ์เหล่านี้เขียนขึ้นด้วยอักษรคูนิฟอร์ม ประกอบด้วยรายชื่อกลุ่มดาว ดาวฤกษ์ และดาวเคราะห์ กลุ่มดาวที่ถูกรวบรวมนี้อาจเก็บรวบรวมมาจากแหล่งข้อมูลอื่น ๆ จำนวนมาก เช่น บัญชีรายชื่อดาวฤกษ์ที่เก่าแก่ที่สุด การกล่าวถึงดาวฤกษ์ Three Stars Each ของจักรวรรดิอัคคาเดียน อมอไรต์ เอลาม และอื่น ๆ

แหล่งข้อมูลจำนวนมากตั้งทฤษฎีว่ากลุ่มดาวบาบิโลนเหล่านี้ถือกำเนิดมาจากสุเมเรียนHistory of the Constellations and Star Names — D.4: Sumerian constellations and star names?, by Gary D. Thompson แต่ข้อเสนอที่ว่ากลุ่มดาวเหล่านี้ถือกำเนิดมาจากอีลาไมต์ก็ได้รับการเสนอเช่นกันHistory of the Constellations and Star Names — D.5: Elamite lion-bull iconography as constellations?, by Gary D. Thompson ความเกี่ยวโยงกับการศึกษาสัญลักษณ์ดาวฤกษ์ของหินคุดูร์รูของคัสไซต์ได้มีการกล่าวอ้างถึงเช่นกัน แต่ไม่ว่าคุดูร์รูจะแสดงกลุ่มดาวและข้อมูลทางดาราศาสตร์ก็ตาม การใช้สัญลักษณ์ก็ยังไม่เป็นที่ทราบกันแน่ชัด

บัญชีรายชื่อดาวฤกษ์ตาม Three Stars Each รวมไปถึงรายชื่อ MUL.APIN ซึ่งเป็นชื่อของกลุ่มดาวกลุ่มแรกของบาบิโลน MULAPIN "ไถ" ซึ่งปัจจุบันเป็นกลุ่มดาวสามเหลี่ยมรวมกับแกมมา อันโดรเมดา บัญชีรายชื่อดังกล่าวรวบรวมกลุ่มดาวกว่า 17-18 กลุ่มในจักรราศี บัญชีรายชื่อในยุคหลังลดจำนวนกลุ่มดาวในจักรราศีลงเหลือ 12 กลุ่ม ซึ่งเป็นแนวคิดซึ่งยืมมาจากอียิปต์และกรีก และยังคงใช้กันต่อมาจนถึงกลุ่มดาวสมัยใหม่
# สกุลชายผ้าสีดา
ชายผ้าสีดา  เป็นสกุลของเฟินมีทั้งสิ้น 18 ชนิด มีถิ่นกำเนิดในเขตร้อนของทวีปอเมริกาใต้, ทวีปแอฟริกา, เอเชียตะวันออกเฉียงใต้, ประเทศออสเตรเลีย และ เกาะนิวกินีHennipman E & Roos M. C 1982 A monograph of the fern genus Platycerium (Polypodiaceae). Verhandelingen der Koninklijke Nederlands Akademie van Wetenschappen, Afdeeling Natuurkunde, Tweede Reeks 80: 1-126

 ลักษณะ 
เฟินในสกุลชายผ้าสีดาเป็นเฟินอิงอาศัย มีขนาดกลางถึงขนาดใหญ่ มีทั้งชนิดที่เจริญเติบโตเป็นต้นเดี่ยว และเป็นกลุ่ม ต้นประกอบด้วยแผ่นใบหนาเจริญซ้อนทับและประสานกันเป็นกลุ่มก้อนหรือเป็นหัวกระเช้า ทำหน้าที่ห่อหุ้มระบบราก รักษาความชื้น และ โอบยึดเกาะที่อยู่อาศัย ทั้งยังมีใบชายผ้างอกออกมาจากจุกตาบนหัวกระเช้า ในบางชนิดใบงอกออกมาชูตั้งขึ้น บางชนิดเป็นใบห้อยย้อยลงมา หรือใบกึ่งตั้งและปลายห้อยลงมาเฟินชายผ้าสีดา fernSiam.com
# ตีโมคาริส
ตีโมคาริสแห่งอเล็กซานเดรีย (, ประมาณ 320-260 ปีก่อนคริสตกาล) เป็นนักดาราศาสตร์และนักปรัชญาชาวกรีก มีหลักฐานว่าเกิดในอเล็กซานเดรีย เขาเป็นบุคคลในยุคเดียวกับยูคลิด

ประวัติเท่าที่ทราบเกี่ยวกับงานของตีโมคาริสนั้นมาจากการอ้างถึงโดยปโตเลมีในอัลมาเกสต์ ซึ่งระบุเอาไว้ว่า ตีโมคาริสทำงานในอเล็กซานเดรียระหว่าง 290-280 ปีก่อนคริสตกาล ปโตเลมีได้บันทึกเดคลิเนชันของดาวฤกษ์ 18 ดวงซึ่งได้รับการบันทึกโดยตีโมคาริสและอาริสตุลโลสเมื่อราว 290 ปีก่อนคริสตกาล ระหว่าง 295-272 ปีก่อนคริสตกาล ตีโมคาริสได้บันทึกการบังของดวงจันทร์ 4 ครั้ง และเส้นทางโคจรของดาวศุกร์ผ่านดาวฤกษ์ สิ่งเหล่านี้ได้รับการบึนทึกโดยใช้ทั้งปฏิทินอียิปต์และเอเธนส์ เส้นทางโคจรของดาวซึ่งได้รับการบันทึกของดาวศุกร์เกิดขึ้นเมื่อวันที่ 12 ตุลาคม 272 ปีก่อนคริสตกาล เมื่อดาวศุกร์เข้ามาใกล้ 15 ลิปดา ของดาวฤกษ์ เอตาหญิงสาว

การสังเกตโดยตีโมคาริสถือว่าเป็นการบันทึกของกรีกที่เก่าแก่ที่สุดซึ่งสามารถระบุเวลาที่เจาะจงได้ ผลงานของเขาเกิดขึ้นเพียงหลังจากการบึนทึกครีษมายันเมื่อ 432 ปีก่อนคริสตกาล ซึ่งได้รับการบันทึกโดยอุกเตมอนและเมตอน ตีโมคาริสทำงานร่วมกับอริสติลลอสในการสังเกตการณ์ทางดาราศาสตร์ซึ่งมีหลักฐานว่าเกิดขึ้นที่หอสมุดอเล็กซานเดรีย ทั้งสองเป็นบุคคลในยุคเดียวกับอาริสตาร์โคสแห่งซาโมส แต่ไม่มีหลักฐานปรากฏชัดเจนถึงความเกี่ยวข้องกันระหว่างตีโมคาริสและอริสตาร์ตคัส

แอ่งบนดวงจันทร์ ตีโมคาริส ตั้งชื่อตามเขา
# Nuclease protection assay
Nuclease protection assay เป็นเทคนิคทางห้องปฏิบัติการทางชีวเคมีและพันธุศาสตร์สำหรับบ่งชี้อาร์เอ็นเอที่จำเพาะในอาร์เอ็นเอที่สกัดออกมาจากเซลล์ เทคนิคนี้สามารถบ่งชี้อาร์เอ็นเอที่รู้ลำดับเบสถึงแม้จะมีระดับความเข้มข้นที่ต่ำ โดยอาร์เอ็นเอจะถูกรวมกับ antisense RNA probes หรือ DNA probes ที่สามารถจับ (complementary) กับลำดับเบสที่ต้องการซึ่งจะอยู่ในรูปของอาร์เอ็นเอสายคู่ (double-stranded RNA) หรือ การจับกันของดีเอ็นเอ-อาร์เอ็นเอ (DNA-RNA hybrid) หลังจากนั้น จะนำไปใส่ ribonuclease ซึ่งเป็นเอนไซม์ที่จะตัดอาร์เอ็นเอสายเดี่ยว (single-stranded RNA) เท่านั้น เมื่อปฏิกิริยาสมบูรณ์อาร์เอ็นเอสายเดี่ยวจะถูกตัดเป็น oligomer สายสั้น ๆ แต่อาร์เอ็นเอสายคู่ซึ่งมีลำดับเบสที่เราสนใจจะไม่ถูกตัดไป

 Probe 
Probe ถูกเตรียมขึ้นโดยการ cloning บางส่วนของยีนที่สนใจเข้าไปใน vector ที่มี promoter SP6, T7 or T3 ซึ่งจะถูกจดจำจาก DNA dependent RNA polymerase Probe สามารถเตรียมให้มี radioactive โดยใช้ radioactive UTPs ในการเตรียม ดีเอ็นเอหรืออาร์เอ็นเอที่ไม่สามารถจับได้ด้วย probe (uncomplemented DNA หรือ RNA) จะถูกตัดโดย nuclease ซึ่งหากเป็น DNA probe จะถูกตัดโดย S1 nuclease แต่ถ้าเป็น RNA probe สามารถเลือกใช้ single-strand-specific ribonuclease ตัวใดก็ได้ โดยอาร์เอ็นเอที่ถูกจับด้วย probe (probe-mRNA complement) สามารถตรวจหาได้โดยใช้ autoradiography

 การใช้ 
Nuclease protection assay สามารถใช้ในการ mapping บริเวณ intron ปลาย 5' และ 3' ของยีนที่ถูกทรานสคริปชัน (transcribed gene) นอกจากนี้ ปริมาณของอาร์เอ็นเอที่สนใจ (target RNA) ยังสามารถนำมาเป็นตัวบ่งชี้บางอย่างได้ โดยถ้าเป็นเอ็มอาร์เอ็นเอ (mRNA) สามารถบ่งบอกถึงระดับการทรานสคริปชันของยีนภายในเซลล์
# Complementary DNA
ในพันธุศาสตร์ complementary DNA หรือ cDNA คือ ดีเอ็นเอที่ถูกสังเคราะห์ขึ้นโดยใช้เอ็มอาร์เอ็นเอ (mRNA) เป็นต้นแบบโดยอาศัยเอนไซม์ reverse transcriptase และ DNA polymerase
cDNA มักใช้สำหรับ clone ยีนของยูคาริโอตเข้าไปในโปรคาริโอต เมื่อนักวิทยาศาสตร์ต้องการให้มีการแสดงออกของโปรตีนที่ปกติจะไม่มีการแสดงในเซลล์นั้น พวกเขาสามารถนำ cDNA เข้าไปยังเซลล์ตัวรับ (recipient cell) ซึ่งจะทำให้เซลล์สามารถให้ (code) โปรตีนชนิดนั้นได้ นอกจากนี้ cDNA ยังสามารถสร้างขึ้นโดย retrovirus เช่น HIV-1, HIV-2, Simian Immunodeficiency Virus ซึ่งสามารถเข้าไปแทรกตัว (integrate) เข้าไปยัง host เพื่อสร้าง provirus อีกด้วย

 ข้อมูลเบื้องต้น 
สำหรับรายละเอียดของ Central dogma of molecular biology อย่างคร่าว ๆ ในการสังเคราะห์โปรตีน คือ ดีเอ็นเอจะถูกทรานสคริปชันเป็นอาร์เอ็นเอซึ่งจะถูกทรานสเลชันต่อไปเป็นโปรตีน สิ่งหนึ่งที่เป็นความแตกต่างกันระหว่างยูคาริโอตและโปรคาริโอต นั่นคือ ยีนของยูคาริโอตมี intron (intervening sequences) ซึ่งไม่ใช่ลำดับเบสที่จะถูกเปลี่ยนไปเป็นโปรตีนและจะถูกกำจัดออกไปก่อนที่จะเป็น mRNA แต่ยีนของโปรคาริโอตนั้นไม่มี intron ดังนั้น โปรคาริโอตจึงไม่มีกระบวนการ RNA splicing ในการกำจัด intron

บ่อยครั้งที่มีความต้องการให้มีการแสดงออกของยีนยูคาริโอตในเซลล์โปรคาริโอต ซึ่งวิธีอย่างง่ายนั้น คือ การนำดีเอ็นเอของยูคาริโอตเข้าไปในเซลล์ของโปรคาริโอตซึ่งดีเอ็นจะถูกทรานสคริปชันไปเป็นอาร์เอ็นเอซึ่งจะถูกทรานเลชันไปเป็นโปรตีนอีกที อย่างไรก็ตาม ดีเอ็นเอของยูคาริโอตนั้นมี intron แต่โปรคาริโอตไม่มีกลไกที่จะกำจัด intron เหล่านั้นได้ ดังนั้น intron เหล่านี้จึงต้องถูกกำจัดออกไปก่อนที่จะนำดีเอ็นเอของยูคาริโอตเข้าไปในโปรคาริโอตเซลล์ ซึ่งดีเอ็นเอชนิดนี้จะถูกสังเคราะห์ขึ้นจากอาร์เอ็นเอ เรียกว่า complementary DNA (cDNA) นั่นเอง

 การสังเคราะห์ 
การสังเคราะห์ cDNA มีหลายวิธี แต่การสังเคราะห์ cDNA นั้น มักจะสังเคราะห์ขึ้นจาก mature mRNA (RNA ที่ intron ถูกตัดออกไปแล้ว) โดยใช้เอนไซม์ reverse transcriptase ซึ่งจะทำงานบนอาร์เอ็นเอสายเดี่ยว (single strand of mRNA) ในการสร้างสายดีเอ็นเอที่จำเพาะกับอาร์เอ็นเอนั้น (complementary DNA) โดยจะอาศัยการจับกันของเบสของอาร์เอ็นเอ (A, U, G และ C) กับเบสของดีเอ็นเอที่จับกันนั้น (T, A, C และ G ตามลำดับ) โดยมีหลักการคร่าว ๆ ดังนี้

 ยูคาริโอตเซลล์จะถอดรหัสของยีนจากดีเอ็นเอไปเป็นอาร์เอ็นเอ (pre-mRNA)
 pre-mRNA นั้นจะถูกกำจัด intron, เพิ่ม poly-A tail และ 5’ Methyl-Guanine cap หลังจากสิ้นสุดกระบวนการนี้จะเรียกว่า mature mRNA
 mature mRNA จะถูกสกัดออกมาจากเซลล์
 poly-T oligonucleotide primer จะจับกับ poly-A tail ของ mature mRNA ซึ่งใช้เป็นต้นแบบในการสังเคราะห์ cDNA หรือ อาจจะใช้ random hexamer primer ซึ่งสามารถจับกับ RNA ได้เช่นกัน
 เติม Reverse transcriptase ร่วมกับ deoxynucleoside triphosphate (A, T, G, C) ขั้นตอนนี้จะสังเคราะห์ดีเอ็นเอหนึ่งสายโดยใช้ mRNA เป็นต้นแบบ (DNA-RNA hybrid strand)
 ในการสร้างสายดีเอ็นเออีกสายเพื่อสร้าง double strand DNA (dsDNA) ต้องทำการย่อยสาย RNA ที่จับกับดีเอ็น (DNA-RNA hybrid) ในขั้นตอนก่อนหน้าโดยใช้เอนไซม์ เช่น RNase A
 หลังจากย่อยสายอาร์อ็นเอแล้ว ดีเอ็นเอจะกลายเป็นสายเดี่ยว (single stranded cDNA:ss cDNA) ดีเอ็นเอจะเปลี่ยนรูปร่างเป็น loop เนื่องจากภาวะ hydrophobic
 จากการที่ ss cDNA มีลักษณะเป็น loop นั้นจึงสามารถใช้เป็นต้นแบบในการสร้างสายดีเอ็นเออีกเส้นโดยใช้ reverse transcriptase
 เมื่อถึงขั้นตอนนี้จะได้ double stranded cDNA ซึ่งจะมีลำดับเบสที่เหมือนกับ mRNA ที่ต้องการ
# สมาร์ทโฟน
thumb|150px|ไอบีเอ็มไซมอน เครื่องแรกของโลก

โทรศัพท์อัจฉริยะ หรือทับศัพท์เป็น สมาร์ตโฟน'สมาร์ต' ตามศัพท์บัญญัติราชบัณฑิตยสถาน และ คลังศัพท์ไทย โดย สวทช.   เป็นโทรศัพท์เคลื่อนที่ที่มีความสามารถเพิ่มเติมเหนือจากโทรศัพท์เคลื่อนที่ทั่วไป ถูกมองว่าเป็นคอมพิวเตอร์พกพาที่สามารถเชื่อมต่อความสามารถหลักของโทรศัพท์มือถือเข้ากับโปรแกรมประยุกต์ในโทรศัพท์ ผู้ใช้สามารถติดตั้งโปรแกรมเสริมสำหรับเพิ่มความสามารถของโทรศัพท์ตัวเอง โดยรูปแบบนั้นขึ้นอยู่กับของโทรศัพท์และระบบปฏิบัติการ

 ระบบปฏิบัติการ 
thumb|left|200px|สัดส่วนตลาดในปี 2553 แบ่งตามระบบปฏิบัติการ

รายชื่อระบบปฏิบัติการของที่ได้รับความนิยม ได้แก่

 ซิมเบียน (Symbian)
 แบล็กเบอร์รีโอเอส (BlackBerry OS)
 แอนดรอยด์ (Android)
 ไอโอเอส (iOS)
 วินโดวส์โมบาย (Windows Mobile)
 วินโดวส์โฟน (Windows Phone)
 บาดา (Bada)
 เว็บโอเอส (webOS)
 มีโก (MeeGo)

 รายชื่อตราสินค้าสมาร์ทโฟนในปัจจุบัน 

แอปเปิ้ล ไอโฟน
เอซุส
จีโอนี่
กูเกิล พิกเซล
ไฮเซนส์
ออเนอร์
เอชทีซี
หัวเว่ย
อินฟินิกซ์
ไอคู
ไอเทล
เลอโนโว
แอลจี
เหม่ยซู
โมโตโรลา
โนเกีย
นอตติง
นูเบีย
วันพลัส
ออปโป้
โพโค่
เรียวมี
เรดหมี่
ซัมซุง
ชาร์ป
โซนี่ เอ็กซ์พีเรีย
ทีซีแอล
เทคโน
อูมิดิจิ
วีโว่
เสียวหมี่
แซดทีอี
# พระยาสมุทรบุรานุรักษ์
พระยาสมุทรบุรานุรักษ์ / พระสมุทรบุรานุรักษ์ เป็นบรรดาศักดิ์ สามารถหมายถึง
 พระสมุทรบุรานุรักษ์ (หวัง) เจ้าเมืองชลบุรี ในสมัยรัชกาลที่ 1
 พระยาสมุทรบุรานุรักษ์ (เกิด) เจ้าเมืองสมุทรปราการ ในสมัยรัชกาลที่ 4
 พระยาสมุทรบุรานุรักษ์ (เนตร) บุตรพระยาสมุทรบุรานุรักษ์ (เกิด) ผู้ว่าราชการเมืองสมุทรปราการคนแรกในสมัยรัชกาลที่ 5  ต่อมาได้เลื่อนเป็น พระยาอรรคราชนาถภักดี (เนตร) รับราชการกระทรวงต่างประเทศ เป็นต้นสกุล เนตรายน
 พระยาสมุทรบุรานุรักษ์ (ขำ) ผู้ว่าราชการเมืองสมุทรปราการ ต่อมาได้เลื่อนเป็น พระยาชัยวิชิตวิศิษฏ์ธรรมธาดา (ขำ ณ ป้อมเพชร์) อธิบดีกรมราชทัณฑ์คนแรก เป็นต้นสกุล ณ ป้อมเพชร์
# โจอาคิม คาร์ลสัน
โจอาคิม คาร์ลสัน  หรือฉายา ยูเค เกิดวันที่ 11 เมษายน ค.ศ. 1971 เป็นนักมวยไทยชาวสวีเดนรุ่นเวลเธอร์เวท จากค่าย วีบีซีวาเลนทูนา บ็อกซิงแคมป์ (VBC Vallentuna Boxing Camp) ในเขตวาเลนทูนา ของประเทศสวีเดน

 ประวัติ 
ในปีค.ศ. 2007 โจอาคิมได้เข้าร่วมรายการเรียลลิตีโชว์ เดอะ คอนเทนเดอร์เอเชีย จนเข้าถึงรอบที่สิบ ก่อนที่จะแพ้ให้กับฌอน ไรท์ซึ่งเป็นนักมวยไทยชาวอังกฤษในการแข่งขัน

 รายการที่ชนะ 
 เหรียญเงินจากการแข่งขันมวยไทยสมัครเล่นชิงแชมป์โลกปี 2006 สถาบัน IFMA รุ่นน้ำหนัก 71 กิโลกรัม
 แชมป์รายการ WMC สวีดิช
# สหัส บัณฑิตกุล
สหัส บัณฑิตกุล อดีตรองนายกรัฐมนตรี ในรัฐบาลของนายสมัคร สุนทรเวช อดีตรองผู้ว่าราชการกรุงเทพมหานครประวัตินายสหัส บัณฑิตกุล และอดีตรองผู้ว่าการการรถไฟแห่งประเทศไทย

 ประวัติ 
สหัส บัณฑิตกุล หรือ ดร.สหัส บัณฑิตกุล เกิดเมื่อวันที่ 10 สิงหาคม พ.ศ. 2493 ที่กรุงเทพมหานคร จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาปริญญาตรี และปริญญาโท วิศวกรรมเครื่องกล จากจุฬาลงกรณ์มหาวิทยาลัย (ปริญญาตรีรุ่นเดียวกับนายธีรพล นพรัมภา) ระดับปริญญาโท ใบที่สอง สาขาบริหารธุรกิจ จากมหาวิทยาลัยลีดส์ ประเทศอังกฤษ และระดับปริญญาเอก ด้านวิศวกรรมศาสตร์ จากมหาวิทยาลัยมิชิแกน ประเทศสหรัฐอเมริกา นอกจากนี้ยังเข้ารับการศึกษาประกาศนียบัตรชั้นสูง จากสถาบันพระปกเกล้า และหลักสูตรของวิทยาลัยป้องกันราชอาณาจักร (วปอ.)

 การทำงาน 
ดร.สหัส บัณฑิตกุล เริ่มรับราชการเป็นอาจารย์ประจำ คณะวิศวกรรมศาสตร์ จุฬาลงกรณ์มหาวิทยาลัย ในปี พ.ศ. 2514- พ.ศ. 2516 แล้วจึงย้ายมาทำงานเป็นวิศวกร สังกัดการรถไฟแห่งประเทศไทย ในปี พ.ศ. 2521 จนกระทั่งปี พ.ศ. 2532 ได้กลับมาเป็นอาจารย์ประจำ สถาบันบัณฑิตพัฒนบริหารศาสตร์ แล้วลาออกไปทำงานในบริษัทเอกชนระหว่างปี พ.ศ. 2534- พ.ศ. 2542

หลังจากที่นายสมัคร สุนทรเวช ได้รับเลือกตั้งเป็นผู้ว่าราชการกรุงเทพมหานคร ทำให้มีชื่อของนายสหัส บัณฑิตกุล เข้ามาเป็นรองผู้ว่าราชการกรุงเทพมหานคร ฝ่ายโยธานายสหัส บัณฑิตกุล เข้ามาเป็นรองผู้ว่าราชการกรุงเทพมหานคร ฝ่ายโยธา ต่อมาในการจัดตั้งรัฐบาลของพรรคพลังประชาชน โดยมีนายสมัคร สุนทรเวช เป็นนายกรัฐมนตรี ทำให้นายสหัส บัณฑิตกุล ได้รับตำแหน่ง รองนายกรัฐมนตรี ในฐานะคนสนิทของนายสมัคร สุนทรเวช และเป็นญาติห่างๆ กับคุณหญิงสุรัตน์ สุนทรเวช ซึ่งนายสหัส บัณฑิตกุล ได้ลาออกจากตำแหน่งในเวลาต่อมาสหัส โบกมือลาทิ้งเก้าอี้รองนายกฯ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๙, ๑๘ ธันวาคม ๒๕๕๑ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๕, ๑ ธันวาคม ๒๕๔๓
# โค ฮย็อน-จ็อง
โค ฮย็อน-จ็อง (; 2 มีนาคม 2514 —) เป็นนักแสดงจากประเทศเกาหลี

ประวัติ
โค ฮย็อน-จ็อง  เป็นที่รู้จักในเมืองไทยจากภาพยนตร์โทรทัศน์เรื่อง รักครั้งนี้ จักจี้ หัวใจ รับบทเป็น โค บงฮี สาวที่อายุมากกว่าปาร์ค ชอยซู ชายหนุมวัยรุ่นที่หลงรักถึง 9 ปี ซึ่งรับบทโดย ชอน จอง มยอง และมีภาพยนตร์โทรทัศน์เรื่อง ซอนต็อก มหาราชินีสามแผ่นดิน ได้รับบทเป็น มีซิล พระสนมของพระเจ้าจินฮึง ศัตรูตัวฉกาจขององค์หญิงต๊อกมาน ซึ่งทำให้เธอเป็นที่รู้จักและเป็นที่นิยมของชาวไทยมากขึ้น

โค ฮย็อน-จ็อง  คว้าตำแหน่งรองอันดับหนึ่งนางงามเกาหลีเมื่อปี 1989 จนเข้าสู่วงการบันเทิงมีผลงานการแสดงทางโทรทัศน์ในปีต่อมา และเป็นดาราสาวที่ได้รับความนิยมมากที่สุดคนหนึ่งในเกาหลีในยุค 1990 จนกระทั่งหยุดพักงานไประยะหนึ่ง หลังจากแต่งงานกับสามีนักธุรกิจชื่อดัง คือ จงยงจิน นักธุรกิจหนุ่มเนื้อหอม หลานชายของ ลีคุนฮี ประธานบริหารของ ซัมซุงกรุปซ์  และกลับมารับงานอีกครั้งหลังหย่าร้าง โดยมีการลือกันถึงเหตุผลการแยกทางครั้งนั้นว่า เป็นฝ่ายของดาราสาวเองที่เป็นฝ่ายนอกใจอดีตสามี แต่ถึงตอนนี้ก็ไม่ได้มีการยืนยันถึงเรื่องดังกล่าว เป็นเพียงเรื่องที่ถูกพูดถึงกันในเกาหลีเท่านั้น  

โค ฮย็อน-จ็อง  มีบุตรกับ จง ยง จิน นักธุรกิจหนุ่มเหลานชายของ ลี คุน ฮี ประธานบริการของ ซัมซุงกรุปซ์  แล้ว 2 คน เป็นชาย 1 คน และหญิง 1 คน

ผลงาน
ผลงานละคร
 The Queen's Classroom (MBC, 2013)
 Dae mul (SBS, 2010) 
 Queen Seondeok (MBC, 2009)
 H.I.T. (MBC, 2007)
 What's Up Fox? (MBC, 2006)
 Spring Days (SBS, 2005)
 Sandglass (SBS, 1995)
 Farewell (SBS, 1994)
 My Mother's Sea (MBC, 1993)
 A Love Without Fear (SBS, 1992)
 Eye of Dawn (MBC, 1991)
 Love on a Jujube Tree (KBS, 1990)

ผลงานภาพยนตร์
 Actresses (2009)
 Like You Know It All (2009)
 Woman on the Beach (2006)

รางวัล
 2010 SBS Drama Awards: Daesang TV for "Dae Mul" 
 2010 46th Baeksang Awards: Daesang TV for "Queen Seon Deok"
 2009 MBC Drama Awards: Daesang (Grand Prize) for Queen Seon Deok
 1995 31st Baeksang Awards: Best Actress Nominee for Sandglass
 1994 30th Baeksang Awards: Best Actress Nominee for My Mother's Sea
 1992 28th Baeksang Awards: Best New Actress for Love on a Jujube Tree
 1989 Miss Korea: Second Runner-Up

 แหล่งข้อมูลอื่น 
 Ko Hyun-jung  at De Chocolate E&TF 
 Fan Site at Daum
 Ko Hyeon-jung at HanCinema
 Hyun-jung Go at the Internet Movie Database
# ตั๋วสัญญาใช้เงิน
ตั๋วสัญญาใช้เงิน  หมายถึง หนังสือตราสารซึ่งบุคคลคนหนึ่ง เรียกว่า "ผู้ออกตั๋ว"  ให้คำมั่นสัญญาว่าจะใช้เงินจำนวนหนึ่งให้แก่บุคคลอีกคนหนึ่งหรือใช้ให้ตามคำสั่งของบุคคลอีกคนหนึ่ง เรียกว่า "ผู้รับเงิน" 

ตั๋วสัญญาใช้เงิน  คือ เอกสารทางการเงินชนิดหนึ่งที่ใช้ในการกู้ยืมกันอย่างถูกต้องตามกฎหมาย โดยบุคคลผู้ออกตั๋วได้ทำสัญญาเป็นลายลักษณ์อักษรว่าจะใช้เงินภายในระยะเวลาที่กำหนด หากตั๋วสัญญาใช้เงินเป็นแบบไม่มีเงื่อนไขและสามารถเปลี่ยนมือได้ จะเรียกว่า ตราสารเปลี่ยนมือ

องค์ประกอบของตั๋วสัญญาโดยทั่วไปจะประกอบด้วย เงินต้น,อัตราดอกเบี้ย, กำหนดวันชำระเงิน, วันสิ้นสุดการชำระเงิน ในบางครั้งอาจจะมีข้อกำหนดในกรณีที่ผู้ออกตั๋วหรือผู้กู้กระทำผิดตามข้อกำหนด ผู้ออกกู้ก็จะทำการยึดทรัพย์สินตามที่ได้กำหนดกันไว้ นอกจากนี้ยังมีตั๋วสัญญาอีกชนิดที่เรียกว่า ตั๋วสัญญาใช้เงินตามความต้องการ ตั๋วสัญญาประเภทนี้จะไม่มีกำหนดถึงวันสิ้นสุดการชำระเงินไว้ในตั๋วสัญญากู้เงิน แต่จะขึ้นอยู่กับผู้ออกกู้ว่าจะเรียกเก็บเมื่อไร แต่โดยทั่วไปแล้ว ผู้ออกกู้จะทำการแจ้งถึงกำหนดเวลาที่ต้องการให้ผู้กู้ทราบล่วงหน้าเป็นเวลา 3-4 วัน สำหรับการกู้ยืมเงินที่เป็นส่วนบุคคลนั้น โดยปกติจะมีการเซนต์สัญญาเป็นลายลักษณ์อักษร ซึ่งในสัญญาจะระบุถึงในเรื่องของภาษีไว้ด้วย

ตั๋วสัญญาใช้เงินจึงมีผู้ที่เกี่ยวข้องอยู่ด้วยกันเพียงสองฝ่าย ไม่เหมือนกับกรณีตั๋วแลกเงินและเช็คที่มีผู้เกี่ยวข้องในสัญญาสามฝ่าย โดยตั๋วสัญญาใช้เงินมีวิวัฒนาการมาจากกฎหมายพ่อค้า (อังกฤษ: Merchant Law) เพื่อให้เครดิตแก่บรรดาพ่อค้าผู้มีชื่อในตั๋วสัญญาใช้เงิน โดยตั๋วสัญญาใช้เงินจะมีการได้แต่เฉพาะตั๋วชนิดระบุชื่อเท่านั้น ไม่สามารถออกในชนิดผู้ถือได้ ซึ่งต่างกับต่างประเทศที่ตั๋วสัญญาใช้เงินออกให้แก่ผู้ถือได้สหธน รัตนไพจิตร, คำอธิบายกฎหมายตั๋วเงิน, พิมพ์ครั้งที่ 19, (กรุงเทพฯ:วิญญูชน, 2565).
# อาฟเตอร์สคูล วิ่งสู้ฝัน
After School วิ่งสู้ฝัน เป็นภาพยนตร์ไทยที่กำหนดภายวันที่ 21 มกราคม พ.ศ. 2553 โดยเป็นภาพยนตร์แนวมิวสิเคิล โดยมีเนื้อเรื่องเกี่ยวกับนักเรียนมัธยมปลายกลุ่มหนึ่งที่มีความฝันเดียวกัน คือการเล่นดนตรี แต่มีอุปสรรคมากมายมาขัดขวาง ภาพยนตร์เรื่องนี้นับว่าเป็นภาพยนตร์แนวมิวสิเคิลเรื่องแรกของประเทศไทย ภาพยนตร์ทำรายได้ 6.7 แสนบาท10 อันดับหนังไทย ทำเงินสูงสุด-ต่ำสุด ประจำปี 2553

 ตัวละครหลัก 
 มะนาว - เด็กสาวที่พ่อแม่แยกทางกันเพราะว่าพ่อไปมีภรรยาน้อย นิสัยห้าว แต่เป็นเด็กรักดีเดินตามทางที่แม่คอยสั่งสอน มีดนตรีในหัวใจ เป็นนักร้องนำของวง After School
 จอห์นนี่ - เด็กหนุ่มลูกครึ่งฝรั่ง-ไทย เป็นลูกกำพร้าไม่รู้จะติดตามหาพ่อกับแม่ได้ที่ไหน เพราะยายที่เลี้ยงมาเป็นโรคความจำเสื่อม พอมีปัญหาในชีวิตจึงหลงผิดติดยาแต่กลับตัวได้เพราะมะนาว มีความสามารถในการตีกลอง
 ต้น - เด็กหนุ่มกำพร้าแม่จึงต้องเลี้ยงดูน้องสาววัย 6 ขวบ ด้วยการเล่นดนตรีในผับเพราะพ่อไปเป็นทหารที่ต่างจังหวัด จึงจำเป็นต้องเช่าบ้านของแม่มะนาวให้น้อง อยู่เพื่อให้แม่ของมะนาวช่วยดูแลน้อง ให้ด้วยจึงทำให้ต้น กับมะนาว มีความสนิทสนมกันมาก และเป็นหัวหน้าวง After School
 เกรท - สาวน้อยในตระกูลระดับมหาเศรษฐี ไม่มีความเป็นตัวของตัวเอง เพราะจะถูกผู้เป็นแม่คอยบงการชีวิตทุกอย่าง แต่โชคดีที่มีพ่อคอยแอบให้กำลังใจตลอด มีความสามารถในการเล่นเปียโน
 พีท - เด็กหนุ่มที่เกิดมาในครอบครัวที่มีฐานะและอบอุ่น ได้รับการสนับสนุนจากพ่อและแม่ให้ตั้งวงดนตรีเป็นผู้ริเริ่มก่อตั้งวง After School เป็นมือเบสของวง
 เชอร์รี่ - หญิงสาวสุดไฮโซมีนิสัยชอบเอาแต่ใจตัวเอง เพราะเกิดในตระกูลที่ร่ำรวย ถ้าชอบผู้ชายคนไหนก็จะแสดงออกให้รู้กันไปเลย ชอบดูถูกมะนาวและมีเรื่องกันตลอดเวลา แต่ตอนหลังก็เข้าใจกัน

 นักแสดง 
 อภิญญา สกุลเจริญสุข รับบท มะนาว
 หลุยส์ เฮสดาร์ซัน รับบท จอห์นนี่
 ตากเพชร เลขาวิจิตร รับบท ต้น
 ภรณ์รวี อนันตกุล รับบท เกรท
 อติวิชญ์ เอี่ยมยอดสิน รับบท พีท
 อริสรา ทองบริสุทธิ์ รับบท เชอร์รี่
# ดีเซล วอชิงตัน
ดีเซล วอชิงตัน  เกิดเมื่อปี ค.ศ. 1969 เป็นนักแสดงหนังโป๊ชาวแอฟริกัน-อเมริกัน และเป็นเมลเอสคอร์ต เป็นที่รู้จักในภาพยนตร์หนังโป๊เกย์รับบทรุก ก่อนหน้านี้เขาเป็นนายแบบกับเฉพาะสังกัดไททันเมนTitan Signs Exclusive With Diesel Washington . Retrieved on Jun 9, 2006. ดีเซลได้รับหลายรางวัลแกรบบี้ ส่วนใหญ่ในปี 2009 อาทิสาขาผู้แสดงแห่งปี และเขายังเขียนบล็อกของตัวเองในเว็บไซต์ dieselwashingtonxxx.com ที่รวมข่าวเกี่ยวกับอุตสาหกรรมหนังโป๊เกย์ รวมถึงสะท้อนบุคลิกส่วนตัวและรูปภาพ ที่มีหลายภาพเป็นการแสดงของเขา ในปี 2009 เขาได้รับรางวัลจากอินเตอร์เนชันเนลเอสคอร์ต หรือ  "Hookies"  ในสาขาเบสต์เฟทิชเอสคอร์ต (best fetish escort)See list of 2008 Hookies awards  at Rentboy.com. ขณะที่ในปี 2010 เขาได้รับรางวัลนี้ฮูกีส์ สำหรับการเขียนบล็อกของเขาSee list of 2010 Hookies awards  at Rentboy.com.

 รางวัลและการเสนอชื่อ 
 ปี  รางวัล  สาขา  ผล 2008  รางวัลแกร็บบี้  ฮอทเทสต์ค็อก (Hottest Cock)   รางวัลฮูกีส์  เบสต์เฟทิชเอสคอร์ต   2009  รางวัลแกร็บบี้  ผู้แสดงแห่งปี   รางวัลแกร็บบี้   บล็อกยอดเยี่ยมโดยดาราโป๊   2010  รางวัลฮูกีส์  บล็อกเกอร์ยอดเยี่ยม/นักเขียน  

 ผลงานแสดง 
 Taken (Channel 1 Releasing)
 Red Light (Falcon Entertainment)
 Asylum (Falcon Entertainment)
 Michael Lucas' Auditions, vol. 14 (Lucas Entertainment)
 Rear Deliveries (Raging Stallion Studios)
 Steamworks (Raging Stallion Studios)
 Playbook (Titan Media)
 Double Standard (Titan Media)
 Folsom Prison (Titan Media)
 Telescope (Titan Media)
 Breakers (Titan Media)
 Fear (Titan Media)
 Boiler (Titan Media)
 Crossing the Line: Cop Shack 2 (Titan Media)
 Hitch (Titan Media)
 Folsom Filth (Titan Media)
# สวนยอดแขม
สวนยอดแขม เป็นสวนสาธารณะขนาดเล็กในเขตพื้นที่กรุงเทพมหานคร ตั้งอยู่ในซอยเพชรเกษม 69 (คลองขวาง) แขวงหนองแขม เขตหนองแขม 

ประวัติ
สวนยอดแขมเป็นสวนสาธารณะขนาดเล็กพื้นที่ 3 ไร่ 39 ตารางวา ตั้งอยู่ในบริเวณที่เคยเป็นสถานีสูบน้ำใกล้จุดบรรจบระหว่างคลองทวีวัฒนากับคลองภาษีเจริญ เป็นจุดที่มีภูมิทัศน์สวยงาม ต่อมาสถานีสูบน้ำแห่งนี้ได้ย้ายไปอยู่ที่สถานีสูบน้ำมหาสวัสดิ์ จึงกลายเป็นพื้นที่ว่างเปล่า ทางกรุงเทพมหานครจึงได้ปรับปรุงให้เป็นสวนสาธารณะ สวนสุขภาพ สวนนันทนาการ เพื่อให้ประชาชนทั่วไปได้ใช้พื้นที่ในการพักผ่อน ออกกำลังกาย รวมทั้งการจัดกิจกรรมต่าง ๆ โดยชื่อสวนยอดแขมได้ตั้งขึ้นเพื่อเป็นเกียรติประวัติแก่นายยอด อ่อนโอภาส นายอำเภอคนแรกของอำเภอหนองแขม ประกอบกับชื่อเขตซึ่งแต่เดิมพื้นที่ในบริเวณนี้มีต้นแขม (Phragmites karka) ขึ้นอยู่ริมหนองน้ำเป็นจำนวนมาก

สวนยอดแขมเปิดอย่างเป็นทางการเมื่อวันพฤหัสบดีที่ 7 มกราคม พ.ศ. 2553 โดยหม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานครเป็นประธาน

อนาคต
กรุงเทพมหานครมีแผนที่จะพัฒนาสวนยอดแขมให้เป็นแหล่งท่องเที่ยวแห่งใหม่ของฝั่งธนบุรี โดยจัดทำเป็นตลาดน้ำในวันเสาร์และอาทิตย์ เพื่อต้อนรับนักท่องเที่ยว ซึ่งเป็นการส่งเสริมการท่องเที่ยวตลอดจนช่วยกระตุ้นเศรษฐกิจในพื้นที่
# พระธาตุภูเพ็ก
พระธาตุภูเพ็ก หรือ ปราสาทภูเพ็ก จัดเป็นโบราณสถานขนาดใหญ่บนภูเขา ประดิษฐานบนเทือกเขาภูพาน ณ วัดพระธาตุภูเพ็ก ตำบลนาหัวบ่อ อำเภอพรรณานิคม จังหวัดสกลนคร 

 ลักษณะ 
พระธาตุภูเพ็ก เป็นปราสาทขอมขนาดใหญ่ ก่อสร้างด้วยหินทราย เรือนธาตุตั้งอยู่บนฐานยกสูง ตอนหน้าของปราสาทมีฐานหินเป็นก้อนเรียงซ้อน ๆ กัน ยื่นออกคล้ายกากบาทเรียกว่า โคปุระ  สูงกว่าฐานของเรือนฐานเล็กน้อย ตัวเรือนธาตุทั้งสี่ด้านย่อมุม ๆ ละ 5 เหลี่ยม รวมเป็น 20 เหลี่ยม ความกว้างของปราสาทโดยรอบกว้างด้านละ 11 เมตร มีชานเป็นพื้นที่กว้างพอสมควร ความสูงจากพื้นดินถึงฐานชั้นที่ 1 สูง 1.58 เมตร จากฐานชั้นที่ 1 ถึงฐานชั้นที่ 2 สูง 0.70 เมตร ตัวเรือนปราสาททั้ง 3 ด้าน คือ ทิศเหนือ ทิศใต้ และทิศตะวันตก บริเวณโดยรอบพบสระน้ำโบราณและแหล่งสกัดหินในการสร้างปราสาท หน้าอาคารปราสาทหันไปทางทิศตะวันออกและมีบันไดหินก่อปูนขึ้นบนยอดเขาประมาณ 495 ขั้น ตามตำนานสันนิษฐานว่าสร้างขึ้นสมัยเดียวกับพระธาตุนารายณ์เจงเวง

 การเดินทาง 
พระธาตุภูเพ็กห่างจากตัวอำเภอพรรณานิคมประมาณ 31 กิโลเมตร และห่างจากจังหวัดสกลนคร ประมาณ 22 กิโลเมตรตามทางหลวงหมายเลข 22 กม.ที่ 139 แยกซ้าย(เมื่อหันหน้าไปทางอุดรธานี)ไปตามทาง รพช.2016 เป็นทางรถยนต์ลาดยางจากถนนเข้าไปตถึงหมู่บ้านภูเพ็ก หรือแต่เดิมเรียกชื่อ บ้านอ่าง ระยะทาง 8 กม.เป็นทางลาดยาง  และเป็นระยะทางลาดยางขึ้นภูเพ็ก อีก 4 กม.ซึ่งช่วงนี้เป็นเส้นทางขึ้นภูเขาสูงคดเคี้ยวให้ใช้ความเร็วอย่างระมัดระวัง

วันสิ้นโลก
นอกจากนี้แล้ว พระธาตุภูเพ็กยังใช้เป็นสถานที่พิสูจน์ความเชื่อเรื่องวันสิ้นโลกในปลาย พ.ศ. 2555 (ค.ศ. 2012) ด้วยมีพิกัดอยู่ในเมอริเดียนเดียวกันกับปราสาทบายน ในประเทศกัมพูชา นักพิภพวิทยาชี้ "ปราสาทภูเพ็ก-บายน" พิกัดเดียวกัน-เชื่อคนแห่ท้าพิสูจน์วันสิ้นโลก จากข่าวสด
# โอเคโก
โอเคโก  เป็นวงร็อกมีต้นกำเนิดจากชิคาโก รัฐอิลลินอย จากนั้นย้ายไปที่เมืองลอสแอนเจลิส วงประกอบด้วยสมาชิกคือ เดเมียน คูแลช (ร้องนำและกีตาร์), ทิม นอร์ดวินด์ (กีตาร์เบสและร้อง), แดน โคน็อปกา (กลองและเพอร์คัชชัน) และแอนดี รอส (กีตาร์, คีย์บอร์ดและร้อง) ซึ่งเข้ามาร่วมวงในปี 2005 แทนที่แอนดี ดันแคน

สมาชิกดั้งเดิมของโอเคโก ในปี 1998 ได้ออกผลงานสตูดิโออัลบั้ม 2 ชุด ก่อนที่ดันแคนจะออกไป ผลงานมิวสิกวิดีโอเพลง "Here It Goes Again" ของวงได้รับรางวัลแกรมมี่สาขา มิวสิกวิดีโอสั้นยอดเยี่ยม ในปี 2007

ทั้งนี้ โอเคโกเป็นวงที่เป็นที่รู้จักจากที่มิวสิกวิดโอแบบวันช็อตของพวกเขาที่ทำขึ้นอย่างแหวกแนว
# เท็ดดี ดันน์
เอ็ดเวิร์ด วิลเคส โจไบเดน "เท็ดดี" ดันน์  เกิดเมื่อวันที่ 30 พฤศจิกายน ค.ศ. 1981http://www.imdb.com/name/nm1503667/ เป็นนักแสดงชาวอเมริกัน เป็นที่รู้จักจากบทบาทดันแคน เคนในซีรีส์ทางโทรทัศน์ของร็อบ โทมัสเรื่อง Veronica Mars โดยเขาแสดงเป็นจำนวน 44 ตอน